CELEX: E2014P0017
Language: el
Date: 2014-07-25 00:00:00
Title: Προσφυγή που ασκήθηκε στις 25 Ιουλίου 2014 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν (Υπόθεση E-17/14)

25.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 334/35
            
         Προσφυγή που ασκήθηκε στις 25 Ιουλίου 2014 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν
   (Υπόθεση E-17/14)
   (2014/C 334/16)
   Στις 25 Ιουλίου 2014, η Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Janne Tysnes Kaasin, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, Rue Belliard 35, 1040 Brussels, Belgium, άσκησε προσφυγή κατά του Πριγκιπάτου του Λιχτενστάιν ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
   
               1.
            
            
               να αναγνωρίσει ότι το Πριγκιπάτο του Λιχτενστάιν, διατηρώντας σε ισχύ εθνικές διατάξεις όπως το άρθρο 63 του νόμου για την υγεία και η μεταβατική διάταξη της πράξης για την κατάργηση του νόμου για την υγεία, συμπεριλαμβανομένης της δυνατότητας εφαρμογής εν προκειμένω του άρθρου 63 παράγραφος 2 του νόμου για την υγεία, που ορίζουν ότι ένας «Dentist» (πρακτικός οδοντίατρος) με σχετική άδεια πρέπει να ασκεί το επάγγελμά του ως μισθωτός, υπό την άμεση εποπτεία, καθοδήγηση και ευθύνη πλήρως ειδικευμένου οδοντιάτρου, παρέβη τις υποχρεώσεις που υπέχει βάσει του άρθρου 31 της συμφωνίας για τον ΕΟΧ·
            
         
               2.
            
            
               να διατάξει το Πριγκιπάτο του Λιχτενστάιν να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
               —
            
            
               Το άρθρο 63 του νόμου για την υγεία του Λιχτενστάιν προβλέπει ότι ένας «Dentist» μπορεί να εργαστεί μόνον υπό την άμεση εποπτεία, καθοδήγηση και ευθύνη πλήρως ειδικευμένου οδοντιάτρου (Zahnarzt).
            
         
               —
            
            
               Το δικαίωμα εγκατάστασης που κατοχυρώνεται βάσει του άρθρου 31 της συμφωνίας για τον ΕΟΧ ορίζει ότι δεν υπάρχουν περιορισμοί στην ελευθερία εγκατάστασης, συμπεριλαμβανομένου του δικαιώματος ανάληψης και άσκησης μη μισθωτών δραστηριοτήτων.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι το Λιχτενστάιν παρέβη τις υποχρεώσεις που υπέχει βάσει του άρθρου 31 της συμφωνίας για τον ΕΟΧ. Κατά την άποψή της, το άρθρο 63 του νόμου για την υγεία και οι μεταβατικές διατάξεις που περιέχονται στην πράξη για την κατάργηση του νόμου για την υγεία, συμπεριλαμβανομένης της δυνατότητας εφαρμογής εν προκειμένω του άρθρου 63 παράγραφος 2 του νόμου για την υγεία, συνιστά περιορισμό βάσει του άρθρου 31 της συμφωνίας για τον ΕΟΧ.
            
         
               —
            
            
               Η κυβέρνηση του Λιχτενστάιν υποστηρίζει ότι σκοπός του άρθρου 63 του νόμου για την υγεία είναι να εξασφαλίσει την προστασία της δημόσιας υγείας.
            
         
               —
            
            
               Η Εποπτεύουσα Αρχή της ΕΖΕΣ θεωρεί ότι το γεγονός ότι ένας πλήρως εκπαιδευμένος και ειδικευμένος «Dentist», ο οποίος επιθυμεί να ασκήσει την επαγγελματική του δραστηριότητα σύμφωνα με τον τίτλο σπουδών του, πρέπει να απασχολείται ως μισθωτός από οδοντίατρο στο Λιχτενστάιν βαίνει πέραν αυτού που είναι αναγκαίο για την επίτευξη του σκοπού της προστασίας της δημόσιας υγείας.